Finanskrisen på Færøyene 1989–1995 gav fiskeriet en alvorlig knekk etter en lang oppgangstid. I 2004 var det imidlertid 2 500 fiskere på Færøyene, noe som tilsvarer 10 % av de sysselsatte i befolkningen, mens ytterligere 9 % (ca. 2 200 personer) arbeidet i forarbeidingsprosessene. I tillegg kommer sysselsatte i tilhørende virksomheter som transportfirmaer, skipsverft, produksjon av fiskeredskaper med mer. Flåten omfattet 249 fiskefartøyer som fanget i alt 580 800 tonn fisk.